Държавен вестник, бр. 35, 2011 г., стр. 39

БРОЙ  35	
Д Ъ Р Ж А В Е Н  В Е С Т Н И К 	
СТР.  39  
3. попълват документацията за дейностите 
по т. 1 и 2 и носят отговорност за правилното 
отразяване на всички данни;
4. отговарят за правилното вземане, запечат­
ване, съхраняване, транспортиране и своевре­
менното предаване на пробите в акредитирана 
от САА лаборатория.
Чл. 18. (1) Във връзка с констатиране на 
нарушения на антидопинговите правила по 
смисъла на чл. 6, ал. 1 членовете на антидо­
пинговия екип имат право да извършват про­
верка на личния багаж и вещи на спортистите 
и длъжностните лица.
(2) При откриване на субстанция при про­
верката по ал. 1, за която има съмнение, че е 
включена в Списъка на забранените субстанции 
и методи, членовете на антидопинговия екип 
имат право да я изземат за анализ.
(3) За иззетата субстанция по ал. 2 се по­
пълва протокол и субстанцията се изпраща за 
анализ в акредитирана от САА лаборатория 
по реда на чл. 34.
Чл. 19. Лицата – организатори на състезания 
и/или спортни прояви, са длъжни да осигурят 
условия за работа на антидопинговите екипи, 
определени в Техническите процедури за тест­
ване по чл. 7, ал. 1.
Чл. 20. Лабораторният анализ на пробите, 
взети от антидопинговите екипи, се извършва 
от акредитирани или одобрени от САА лабо­
ратории.
Г л а в а  т р е т а
ПРОЦЕДУРИ ПО ДОПИНГОВ КОНТРОЛ
Раздел I
Подбор на спортисти за тестване
Чл. 21. (1) При тестване на спортисти, впи­
сани в Регистъра на спортистите за тестване на 
Антидопинговия център, подборът се извършва, 
както следва:
1. по време на състезание:
а) при индивидуалните спортове – класира­
лите се на първите три места и други спортисти 
по жребий;
б) при отборните спортове – чрез жребий 
се определят по двама спортисти и един – за 
резерва, от всеки отбор от заявените за участие 
в състезанието;
в) всеки спортист, поставил световен, евро­
пейски или национален рекорд;
г) председателят на антидопинговия екип 
има право да подбира спортисти за целево 
тестване по собствена преценка; 
2. извън състезание:
а) случаен подбор на спортисти, включително 
такива, изтърпяващи период на лишаване от 
права или временно отстраняване;
б) целево тестване на спортисти, включител­
но такива, изтърпяващи период на лишаване 
от права или временно отстраняване.
(2) Тестването по ал. 1 е без предизвестие, 
освен при изключителни обстоятелства. 
(3) Когато при извършено по реда на ал. 1 
и 2 тестване бъдат установени нарушения на 
антидопинговите правила от двама или повече 
спортисти от един и същ отбор, се извършва 
разширен допингов контрол, който може да 
обхване всички спортисти от отбора.
Чл. 22. (1) Тегленето на жребий за определяне 
на спортисти за тестване при индивидуалните 
спортове се извършва от председателя на ан­
тидопинговия екип съвместно с главния съдия 
на състезанието, а при отборните спортове – и 
с по един представител на отборите.
(2) Тегленето на жребий при индивидуалните 
спортове се извършва преди започване на със­
тезанието или спортната проява – за определяне 
на дисциплините и/или категориите, и в края 
на състезанието или спортната проява – за 
определяне на спортистите.
(3) Тегленето на жребий за подбор на спор­
тисти за тестване по време на състезание при 
отборните спортове се извършва:
1. за футболни състезания – по време на 
редовната почивка между полувремената;
2. за останалите отборни спортове – в пос­
ледната почивка преди края на състезанието.
Чл. 23. При определяне на спортистите, 
подлежащи на тестване по време на състеза­
ние, може да присъства по един представител 
на Антидопинговия център и на съответните 
спортни организации при спазване на задъл­
жението по чл. 3.
Раздел II
Вземане на проби
Чл. 24. Процедурата по вземане на проби 
за допингов контрол се осъществява по на­
чин, който гарантира целостта, сигурността 
и идентичността на пробата, при зачитане на 
личната свобода и достойнство на спортиста 
и в съответствие с Международния стандарт 
за тестване на САА. 
Чл. 25. (1) Вземането на пробите се извършва 
в специално оборудвано за целта място, нари­
чано станция за допингов контрол.
(2) Станцията за допингов контрол трябва 
да осигурява уединено даване на пробата от 
спортиста и възможност за контрол от членовете 
на антидопинговите екипи с цел недопускане 
на нейното фалшифициране.
Чл. 26. При известяване за допингов контрол 
и вземане на проби членовете на антидопинго­
вите екипи са длъжни да се легитимират със 
служебната карта по чл. 16, ал. 4.
Чл. 27. (1) По време на състезание опре­
делените за тестване спортисти се известяват 
писмено непосредствено след приключване на 
участието им в състезанието.
(2) Известието за тестване е част от фор­
муляра за допингов контрол по чл. 33, ал. 1.